दिल्ली : पेड़ के नीचे दबकर बच्चे की मौत  
आंधी की वजह से एक सूखा पेड़ गिर गया जिसमें एक बच्चे की दब कर मौत हो गई और दो बच्चे घायल हो गए।
दिल्ली के संगम विहार में बीती रात आई आंधी और बारिश का क़हर एक परिवार पर टूटा। आंधी की वजह से एक सूखा पेड़ गिर गया जिसमें एक बच्चे की दब कर मौत हो गई और दो बच्चे घायल हो गए। दरअसल, चंदन अपने दोस्तों के साथ खेल रहा था तभी उस पर पेड़ गिर पड़ा। बच्चों को बचाने के लिए लोग आनन−फानन में पहुंचे और पेड़ को हटाया। लेकिन चंदन की मौत मौके पर ही हो गई। बाकी दो घायल बच्चों को पास के अस्पताल में भर्ती कराया गया है। स्थानीय लोगों का कहना है कि डीडीए की गलती की वजह से यह हादसा हुआ है। लोगों के मुताबिक डीडीए को सूखे पेड़ों की कटाई करवानी चाहिए।